**МОДЕЛ УГОВОРА**

**О ПРУЖАЊУ УСЛУГА ВЕРИФИКАЦИЈЕ ТРОШКОВА ЗА УГОВОРЕ О ДОНАЦИЈАМА КОЈИ СУ ДОДЕЉЕНИ У ОКВИРУ ГРАНТ ШЕМЕ ПРОЈЕКТА И ПАКЕТА ПОДРШКЕ ЛОКАЛНИМ САМОУПРАВАМА У ОБЛАСТИ СОЦИЈАЛНЕ ЗАШТИТЕ (ПАРТИЈА \_\_)**

Закључен у Београду, а у складу са потребама пројекта \_\_\_\_\_\_\_\_\_\_\_\_\_\_\_\_\_\_\_, између:

**СТАЛНЕ КОНФЕРЕНЦИЈЕ ГРАДОВА И ОШТИНА – САВЕЗ ГРАДОВА И ОПШТИНА СРБИЈЕ**, Београд, Македонска бр. 22, коју заступа Никола Тарбук, генерални секретар (у даљем тексту: СКГО) и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_, директор (у даљем тексту: Пружалац услуга)

**ПРЕДМЕТ**

**Члан 1.**

Предмет овог уговора је пружањe услуга верификације трошкова за уговоре о донацијама који су додељени у оквиру грант шеме пројекта и пакета подршке локалним самоуправама у области социјалне заштите (Партија \_\_) (у даљем тексту: услуге), у свему према понуди Пружаоца услуга и документацијом СКГО из поступка набавке (која укључује Terms of reference и модел извештаја о верификацији трошкова са табелом за верификацију трошкова), који чине саставни део овог уговора.

**ПРАВА И ОБАВЕЗЕ ПРУЖАОЦА УСЛУГА**

**Члан 2.**

Услуге се пружају у свему у складу са понудом Пружаоца услуга бр. ХХХ од ХХХ године и документацијом СКГО из поступка набавке, који чине саставни део овог уговора, стручно и квалитетно, у складу са важећим прописима и стандардима који уређују ову област, као и свим пројектним документима које СКГО по закључењу овог уговора доставља Пружаоцу услуга.

 Пружалац услуга се обавезује да поступа у складу са инструкцијама СКГО у пружању услуга и да сукцесивно сачињава и доставља извештаје о верификацији трошкова СКГО на енглеском језику, за сваки појединачни уговор који је предмет верификације, док ће финални извештај о обављеном послу сачинити и доставити по завршетку свих активности.

**Члан 3.**

Пружалац услуга ће услуге извршити на основу података добијених од СКГО и јединица локалне самоуправе/корисника донације, у складу са унапред дефинисаним и међусобно усаглашеним скупом документације и података неопходних за обављање верификације трошкова.

**Члан 4.**

Пружалац услуга се обавезује да све информације које му буду достављене у току извршења посла сматра строго поверљивим и током и након истека овог Уговора.

**Члан 5.**

Пружалац услуга ће свакој локалној самоуправи / кориснику донације доставити нацрт извештаја који се односи на тај Уговор о донацији.

Нацрт из става 1. овог члана, као и евентуалне примедбе и сугестије, локална самоуправа/корисник донације и Пружаоц услуга, могу заједнички размотрити.

**ПРАВА И ОБАВЕЗЕ СКГО**

**Члан 6.**

СКГО ће одредити лице које ће током вршења услуга координирати радом у извршењу услуга и сарађивати са јединицама локалне самоуправе/корисником донације и Пружаоцем услуга у прибављању потребне документације.

**Члан 7.**

СКГО може захтевати од Пружаоца услуга додатне информације у вези са пружањем услуга у писаној форми.

Пружалац услуга се обавезује да захтеване информације достави благовремено, односно у року који је одређен у захтеву СКГО.

СКГО се обавезује да сваку локалну самоуправу/корисника донације обавести о закључењу овог Уговора, да достави контакт податке Пружаоца услуга , као и о правима и обавезма у поступку верификације трошкова.

 **РОКОВИ**

**Члан 8.**

Пружалац услуге се обавезује да у року од 10 радних дана од завршетка верификације трошкова за сваки појединачни уговор, достави нацрт извештаја локалној самоуправи/кориснику донације.

Локална самоуправа/корисник донације ће евентуалне примедбе и коментаре на нацрте свих извештаја дати у року од 5 дана од дана пријема нацрта извештаја.

 Пружалац услуге ће по истеку тог рока односно у року од 5 радних дана од пријема коментара доставити коначне извештаје СКГО и локалној самоуправи/кориснику донације за тај појединачни Уговор о донацији.

Пружалац услуга ће, по подношењу свих коначних извештаја за појединачне уговоре, сачинити нацрт финалног извештаја и доставити га СКГО-у уз који ће доставити предрачун у сврху ослобађања од ПДВ-а.

Финални извештај о целокупно обављеном послу биће сачињен и достављен у року од 10 дана по завршетку свих активности.

**ЦЕНА И НАЧИН ПЛАЋАЊА**

**Члан 9.**

Цена за извршене услуге износи \_\_\_\_\_\_\_\_\_\_\_ евра у РСД без ПДВ-а , по пројектном курсу на дан исплате .

СКГО се обавезује да по пријему нацрта финалног извештаја и достављања предрачуна од стране Пружаоца услуге, исти ослободи ПДВ-а у складу са важећим прописима.

Пружаоц услуге се обавезује да по ослобађању од ПДВ-а и достави коначног финалног извештаја, достави рачун за наведене услуге, који је СКГО у обавези да плати у року од 30 дана од дана достављања рачуна.

СКГО се обавезује да плати цену из става 1. овог члана, по обављеном послу односно у року од 30 дана од достављања и одобравања финалног извештаја о обављеном послу а по завршетку свих активности и издавања рачуна у складу са важећим прописима.

**СРЕДСТВА ОБЕЗБЕЂЕЊА**

**Члан 10.**

Пружалац услуга се обавезује да достави бланко соло меницу као средство обезбеђења за добро извршење посла, без протеста, истовремено са потписивањем уговора, односно најкасније у року од седам дана од дана обостраног потписивања уговора - за добро извршење посла. Меница се чува у портфељу СКГО све до испуњења уговорених обавеза, након чега се враћају Пружаоцу услуга.

Менице морају бити евидентиране у Регистру меница и овлашћења Народне банке Србије, као и оверене у складу са статусном документацијом и потписане од стране лица овлашћеног за заступање. Уз менице мора бити достављено менично овлашћење – писмо, са клаузулом без протеста, безусловно и неопозиво, попуњено и оверено у складу са статусном документацијом, са назначеним износом од 10% вредности уговора без ПДВ-а, као и потврда о регистрацији меница (листинг са сајта НБС, као доказ да су менице регистроване - не захтев за регистрацију).

 Уз менице мора бити достављена копија картона депонованих потписа који је издат од стране пословне банке коју Пружалац услуга наводи у меничном овлашћењу - писму.

**ВИША СИЛА**

**Члан 11.**

У случају наступања више силе, рокови из овог уговора могу се продужити, уз сагласност уговорних страна.

**ОСТАЛЕ ОДРЕДБЕ**

**Члан 12.**

На све што овим уговором није регулисано примењиваће се одредбе закона којим се уређује ревизија, закона којим се уређују облигациони односи, као и других прописа који уређују ову материју.

**Члан 13.**

Уговорне стране ће све настале спорове решавати споразумно, у супротном надлежан је Привредни суд у Београду.

**Члан 14.**

Овај Уговор ступа на снагу даном потписивања.

Овај уговор је сачињен у четири (4) истоветна примерка, од којих СКГО задржава три (3) примерка и Пружалац услуга један (1) примерак.

За СКГО За Пружаоца Услуга

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_